《寄吴提干》
宋代·陈藻

不见河南二十年，若为再拜画堂前。
来寻八桂瓜期满，归访苍梧莲幕迁。
幸对夫人如母在，喜年令子似公贤。
府僚共约黄花去，业已还乡种薄田。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。